Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: választásáról szóló 1989. évi XXXIV. törvény 5. § (1) bekezdése alkotmányellenességének megállapítására és megsemmisítésére irányuló indítványt elutasítja.
Paragraph Index: 442

1. Az indítványozó az Alkotmány 70/A. § (1) bekezdésébe — a diszkrimináció tilalmának elvébe — ütközõnek véli az országgyûlési képviselõk választásáról szóló 1989. évi XXXIV. törvény (a továbbiakban: Vjt.) 5. § (1) bekezdését. Indoklása szerint a diszkrimináció abban nyilvánul meg, hogy az országgyûlési képviselõk választásán csak a pártok állíthatnak jelölteket, mivel — a független képviselõjelölteket nem számítva — a többi társadalmi szervezetnek nincs jelöltállítási joga. Álláspontja szerint a Vjt. alkotmányos indok nélkül tesz különbséget az egyes társadalmi szervezetek között pusztán azon az alapon, hogy pártként vagy más típusú társadalmi szervezetként mûködnek-e. Így a pártok a többi társadalmi szervezethez képest pozitív diszkriminációban részesülnek. Álláspontja szerint a pártok ugyanolyan társadalmi szervezetek, mint bármely más, az egyesülési jog alapján létrehozott szervezetek. Az indítványozó szerint az Alkotmány 63. § (1) bekezdésében szabályozott — az egyesülési jogról szóló — rendelkezésbe is ütközik a Vjt. 5. § (1) bekezdése: „…a vitatott III. rész HATÁROZATOK 2002/2. szám szabályozás az Alkotmányban biztosított egyesülési jog tekintetében alkalmaz diszkriminációt”.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes